v Rimavskej Sobote Dušan Béreš. Kým v Revúckom okrese počet chorých na chrípke podobné ochorenia mierne klesol, v Rimavskosobotsom okrese ich počty narastali a lekári predpokladajú, že chorobnosť tam bude kulminovať práve tento týždeň.
"Všetky opatrenia, ktoré som nariadil, ostávajú v platnosti. V Revúcej sme síce zrušili rozšírenú pohotovostnú službu pre lekárne, ale zákaz návštev na lôžkových oddeleniach vo všetkých zdravotníckych zariadeniach platí. Niekoľko škôl museli pre vysokú chorobnosť dočasne zatvoriť," povedal D. Béreš.
V Revúckom okrese poklesol počet chorých vo všetkých vekových kategóriách. V Rimavskosobotskom však v týchto dňoch najviac trápia horúčky najmä najmenšie deti do piatich rokov. Z celkového počtu chorých má 25 až 40 percent, v závislosti od vekovej kategórie, príznaky chorobe, ktorá sa len podobá na chrípku. Lekári to ako klasickú chrípku necharakterizujú.
"Väčšia pacientov sa sťažuje na rýchly nástup choroby s vysokou teplotou a bolesťami kĺbov. Často nemajú ani nádchu. Zvyšok pacientov trpí zase len nádchami a zápalom priedušiek. Nejde o epidémiu na úrovni okresu, je to len zvýšený výskyt a lokálne vzplanutia chorobnosti. Povedať, čo je v pozadí týchto chorôb, či vírus, alebo baktérie, by bolo špekuláciou. Pacientom sme odobrali vzorky biologického materiálu a čakáme na výsledky," dodal regionálny hygienik.
V Rimavskosobotskom a Revúckom okrese bol, čo sa chrípkových epidémií týka, v posledných štyroch rokoch relatívny pokoj. V súčasnosti je podľa D. Béreša populácia na nákazy veľmi vnímavá a nech prídu akékoľvek príznaky, vyvolá to zvýšenú chorobnosť. V Rožňavskom okrese sa situácia minulý týždeň o niečo upokojila a chorobnosť klesla v porovnaní s predchádzajúcim týždňom o päť percent. Pre lokálnu epidémiu v Rejdovej však prerušili vyučovanie v tamojšej základnej škole a zatvorili aj materskú školu. V základnej chýbalo 34 percent detí, v materskej až 74 percent.